
ՀՀ կառավարության որոշման նախագծի վերաբերյալ
[bookmark: _GoBack]ՀՀ Արարատի մարզպետը գրությամբ ՀՀ ՏԿԵՆ պետական գույքի կառավարման կոմիտե է ներկայացրել ՀՀ Արարատի մարզի Արարատ համայնքի (այսուհետ՝ Համայնք) ավագանու 2026թ․ հունիսի 19-ի թիվ 093-Ա որոշումից քաղվածք, համաձայն որի՝ Համայնքի ավագանին համաձայնություն է տալիս համայնքային սեփականություն հանդիսացող, 03-047-0108-0005 կադաստրային ծածկագրով հողամասը Հայաստանի Հանրապետությանը նվիրելուն։
Նշված հողամասը նախատեսվում է ամրացնել ՀՀ պաշտպանության նախարարությանը՝ ՀՀ պաշտպանության նախարարության կարիքների բավարարման համար օգտագործելու նպատակով։
Հիմք ընդունելով Համայնքի ավագանու որոշումը, ինչպես նաև ՀՀ Արարատի մարզպետի գրությունը՝ ՀՀ ՏԿԵՆ պետական գույքի կառավարման կոմիտեի կողմից մշակվել է «Գույքի նվիրատվությունն ընդունելու և ամրացնելու մասին» ՀՀ կառավարության որոշման նախագիծը, համաձայն որի՝ առաջարկվում է ընդունել Արարատի մարզ, համայնք Արարատ, գյուղ Լանջառ 1 հողամաս հասցեում գտնվող, 03-047-0108-0005 կադաստրային ծածկագրով հողամասի նվիրատվությունը Հայաստանի Հանրապետությանը և ամրացնել ՀՀ պաշտպանության նախարարությանը։
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել են գույքի արդյունավետ կառավարման, արդյունավետության և գրավչության բարձրացմանն ուղղված մի շարք կատարման ենթակա միջոցառումներ։ Հայաստանի Հանրապետության Արարատի մարզի Արարատ համայնքի սեփականությունը հանդիսացող Արարատի մարզ, համայնք Արարատ, գյուղ Լանջառ 1 հողամաս հասցեում գտնվող 0.24629 հեկտար մակերեսով հողամասը ՀՀ պաշտպանության նախարարությանն ամրացնելը բխում է ՀՀ կառավարության 2021-2026թթ. ծրագրի պահանջներից։
«Գույքի նվիրատվությունն ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:

